

Slagelse Tennisklub

CVR-nr. 26 82 03 16

Årsregnskab 2024

101. regnskabsår

Årsregnskabet er fremlagt og godkendt på klubbens

ordinære generalforsamling den 8. marts 2025

**Dirigent**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vibeke Hvidtfeldt

Foreningsoplysninger 3

Ledelsespåtegning 4

Ledelsesberetning 5-6

Resultatopgørelse for 2024 7

Balance pr. 31.12.24 8

Noter 9 - 11

**Forening**

Slagelse Tennisklub

Frederikshøjvej 20

4200 Slagelse

CVR-nr.: 26 82 03 16

Hjemsted: Slagelse

Regnskabsår: 2024

**Bestyrelse**

Axel Toft

Søren Stampe

Anni Balle

Lizzi Larsen

Daniel Gyde Foged Johansen

Jacob Nordholt Hansen

**Revisor**

Frederik Søndergaard Kjelkvist

Poul Henriksen

**Bank**

Danske Bank

Nytorv 1

4200 Slagelse

# Ledelsespåtegning

Bestyrelsen har dags dato aflagt årsregnskabet for 2024 for Slagelse Tennisklub.

Årsregnskabet er aflagt i overensstemmelse med almindeligt anerkendte regnskabsprincipper.

Vi anser den valgte regnskabspraksis for hensigtsmæssig. Årsregnskabet giver efter vores opfattelse et retvisende billede af klubbens aktiver og passiver, den finansielle stilling samt resultat.

Årsregnskabet indstilles til generalforsamlingens godkendelse.

Slagelse, den 8. marts 2025

|  |  |  |
| --- | --- | --- |
|  |  |  |
|  |  |  |
| Axel Toft  Formand | Søren Stampe  Næstformand | Anni Balle  Kasserer |
|  |  |  |
|  |  |  |
| Lizzi Larsen | Daniel Gyde Foged Johansen | Jacob Nordholt Hansen |
|  |  |  |
|  |  |  |

**De foreningsvalgte revisorers påtegning**

**Til medlemmerne i Slagelse Tennisklub**

Vi har revideret årsregnskabet for Slagelse Tennisklub for regnskabsåret 1. januar – 31. december 2024 omfattende ledelsespåtegning, ledelsesberetning, resultatopgørelse, balance og noter.

Revisionen har ikke givet anledning til forbehold.

Slagelse, den 8. marts 2025

Frederik Søndergaard Kjelkvist Poul Henriksen

# Ledelsesberetning

**Hovedaktivitet**

Slagelse Tennis Klub (STK) har som forening til formål at give medlemmerne mulighed for at spille tennis på såvel udeanlægget som i tennishallen.

**Udvikling i regnskabsåret**

Der er i 2024 realiseret et overskud på DKK 75.652 mod et realiseret overskud i 2023 på DKK 28.656. Der var i 2024 budgetteret med et overskud på DKK 77.552.

De samlede indtægter har i 2024 udgjort t.DKK 1362 mod t.DKK 1235 i 2023.

Indtægter fra kontingenter har været svagt faldende, hvilket primært skyldes en nedgang i antal medlemmer i seniorafdelingen. Derimod har udviklingen i antal medlemmer i ungdomsafdelingen i det væsentlige været uændret.

Salg af haltimer til medlemmer udgør t.DKK 298 mod t.DKK 288 i 2023. For at udnytte halkapaciteten har der i 2024 været udlejning af hallen til andre tennisklubber, som har afholdt camps. Desuden har hallen været udlejet til Tennis Øst i forbindelse med afholdelse af turneringer. Disse 2 aktiviteter har i alt givet en indtægt på t.DKK 91 i 2024.

Sponsorindtægter udgør t.DKK 69 mod t.DKK 76 i 2023. Klubben har en trofast kreds af sponsorer, hvis indtægter bidrager til sammenhæng i økonomien.

Øvrige indtægter fra eksterne aktiviteter og skoletennis mv. udviser en indtægt på i alt t.DKK 262 mod t.DKK 179 i 2023. Slagelse Tennisklub har arrangeret en del turneringer i 2024, og indtægterne fra disse turneringer er årsag til stigningen.

De samlede omkostninger udgør t.DKK 1.287 mod t.DKK 1.206 i 2023.

Udgifter til træning og udvalg udgør t.DKK 430, hvilket er en stigning på t.DKK 199 i forhold til 2023. Fra 1. februar ansatte klubben Nicolai Vincents Jørgensen som fuldtidstræner. Udover at fungere som træner varetager Nicolai diverse administrative funktioner. Desuden står Nicolai for afholdelse af mange turneringer i weekends, hvilket har medført stigende indtægter for klubben.

Lokaleomkostninger udgør i alt t.DKK 748 mod t.DKK 837 i 2023. Der er en besparelse på el på t.DKK 59 i forhold til 2023, ligesom der i 2023 blev udgiftsført t.DKK 51 vedr. montering af LED lys i hallen.

Administrationsomkostninger udgør t.DKK 109 mod t.DKK 137. En besparelse på udgiften til administrativ assistance på t.DKK 23 er den væsentligste årsag til besparelsen.

Resultatet for 2024 er overordnet set tilfredsstillende.

Det er bestyrelsens vurdering, at klubben også i 2024 er kommet godt igennem året både på det spillemæssige og på det økonomiske plan. Igen i år har mange frivillige i klubben ydet en stor indsats, som både omfatter vedligeholdelse og pasning af hallen og som medhjælp til turneringsafholdelse mv.

Skulle de frivilliges indsats afløses af omkostninger til håndværkere mv., ville klubbens økonomi se helt anderledes ud.

Egenkapitalen udgør t.DKK 721 mod t.DKK 645 i 2023. Der er ultimo 2024 hensat i alt t.DKK 200 til renovering af hallen.

Det samlede medlemstal udgør ultimo 2024 240 medlemmer.

**Forventet udvikling**

Budgettet for 2024 balancerer med et resultat på t.DKK 0 efter hensættelse på t.DKK 100 til renovering.

Bestyrelsen i klubben har nedsat et udvalg, som har til opgave at udarbejde en detaljeret vedligeholdelsesplan. Denne forventes at foreligge i starten af 2025. Det er vigtigt for klubben at kende udgiften til f.eks. udskiftning af tag og gulv i hallen, ligesom der er behov for renovering/udskiftning af varmeinstallationen samt renovering af toiletter og fælleslokaler i hallen. Klubben vil ikke alene kunne finansiere disse renoveringer, hvorfor der skal ansøges diverse fonde om støtte til finansieringen. Det forventes, at der skal overføres ca. t.DKK 600 fra egenkapitalen til en hensættelseskonto til renovering, så der primo 2025 vil stå en saldo på ca. t.DKK 800, som kan indgå som medfinansiering til de nævnte renoveringer.

**Efterfølgende begivenheder**

Der er ikke efter regnskabsårets afslutning indtruffet forhold, som har væsentlig indflydelse på bedømmelsen af årsregnskabet.









